**MOLĖTŲ RAJONO SAVIVALDYBĖS JAUNIMO REIKALŲ TARYBOS POSĖDIS**

 **POSĖDŽIO PROTOKOLAS**

2024-03-12 Nr.B44-11

Molėtai

Posėdis įvyko 2024 m. kovo 12 d. 15 val.

 Posėdžio pirmininkė – Vaida Saugūnienė.

Posėdžio sekretorius – Vilma Bačiulė.

 Dalyvavo: Molėtų rajono savivaldybės jaunimo reikalų tarybos (toliau - MJRT) nariai – Emilija Aliukonytė, Simonas Bogušinskas, Jolita Čimbarienė, Viktorija Liubertienė, Vaidas Mickevičius, Adas Oleinik.

 Nedalyvavo: Lina Dieninė, Danielė Čereškaitė, Modestas Kuncevičius, Ugnė Vytaitė.

 DARBOTVARKĖ:

1. Dėl pasiūlymų Molėtų rajono savivaldybės jaunimo reikalų tarybos 2024 m. veiklos planui.
2. Dėl jaunimo iniciatyvų prioritetų ir terminų 2024 metams.
3. Kiti klausimai.

**1.SVARSTYTA.** Dėl pasiūlymų Molėtų rajono savivaldybės jaunimo reikalų tarybos 2024 m. veiklos planui.

 Kartu su posėdžio darbotvarke MJRT nariams buvo siųsta MJRT veiklos plano forma. MJRT nariai diskutavo, kokius tikslus, uždavinius, bei rezultatus numatyti. MJRT nariai sutarė, kad MJRT veiklos planas turi būti orientuotas į MJRT narių veiklą, jis neturi tiesiogiai sietis su jaunimo reikalų koordinatoriaus metiniais uždaviniais. MJRT nariai vieningai sutarė, kad atsakingi asmenys bus paskirti prieš įgyvendinant kiekvieną uždavinį. Veiklos planas pridedamas.

 **NUTARTA:** Pritarti Molėtų rajono savivaldybės jaunimo reikalų tarybos 2024 m. veiklos planui ir jį paviešinti savivaldybės internetinėje svetainėje www.moletai.lt

 **2.** **SVARSTYTA.** Dėl jaunimo iniciatyvų prioritetų ir terminų 2024 metams.

 V. Bačiulė pristato, kad 2024 m. koreguotas Molėtų rajono savivaldybės jaunimo iniciatyvų paraiškų teikimo aprašas, numatant, kad ugdymo įstaigos yra netinkami pareiškėjai, o neformalios jaunimo grupės paraiškas gali teikti per rajono kitas biudžetines įstaigas, ar nevyriausybines organizacijas, ir didintų bendradarbiavimą su kitomis rajono organizacijomis.

 V. Bačiulė pristato 2023 m. patvirtintus jaunimo iniciatyvų prioritetus, kurie pateikti kartu su posėdžio medžiaga. Pritarta palikti šiuos prioritetus: tvari, žalioji aplinka; fizinės, emocinės ir psichinės sveikatos stiprinimas, bei įtraukti dar vieną prioritetą, susijusį su turiningo laisvalaikio kūrimu.

 Siūloma numatyti paraiškų teikimo terminus I-ą pusmetį balandžio mėnesį (8-12 d.) ir II-ą pusmetį spalio mėnesį (7-11 d.).

 Visi pritaria.

 **NUTARTA:**

1. Numatyti šiuos 2024 m. prioritetus jaunimo iniciatyvoms:
	1. Turiningo laisvalaikio kūrimas;
	2. Tvarios, žaliosios aplinkos kūrimas;
	3. Emocinės ir psichinės sveikatos stiprinimas.
2. Numatyti šiuos jaunimo iniciatyvų paraiškų teikimo terminus:
	1. nuo 2024 m. balandžio 8 d. iki 2024 m. balandžio 12 d.;
	2. nuo 2024 m. spalio 7 d. iki 2024 m. spalio 11 d.
3. **SVARSTYTA:** Kiti klausimai.

S. Baršauskaitė informuoja, kad Lietuvos moksleivių sąjunga organizuoja forumus į kuriuos kviečia dalyvauti rajonų mokinių savivaldų atstovus. Forumuose būna dalyvių mokestis, kurį apmoka patys dalyviai, prašo suteikti transporto paslaugas nuvykimui į forumus.

**NUTARTA:** Organizuoti pasitarimą dėl Molėtų rajono moksleivių ir jaunimo organizacijų narių kelionių ir dalyvio mokesčio išlaidų kompensavimo arba pavežėjimo.

Posėdžio pirmininkė Vaida Saugūnienė

Posėdžio sekretorė Vilma Bačiulė